Draw ġust bejn Gudja U. u Sliema W. Minn Cristian Muscat Fgura United …………..1 Sliema Wanderers …..1 S liema Wanderers u Gudja United temmew fi draw ġust ta' 1-1. B'hekk Sliema baqgħu fir-raba' post tal-klassifika iżda maqtugħin mit-tliet timijiet ta' fuq filwaqt li Gudja telgħu fl-għaxar post … fid-dell tat-taqtiegħa tas-salvazzjoni. Iż-żewġ timijiet qasmu ħafna mil-logħob fejn kellhom il-mumenti pożittivi waqt li dehru organizzti tajjeb f'kull dipartiment tal-ground. Kienu Gudja li ħolqu l-ewwel periklu fir-raba' minuta meta Vanger Conceicao, għadda lejn Gabriel Mensah li kellu t-tentattiv tiegħu jiġi salvat tajjeb mill-goalkeeper Jake Galea. Il-Wanderers wieġbu fit-13-il minuta meta f'azzjoni maħduma bejn Alex Satariano u Michele Sansone, dan tal-aħħar kellu x-xutt fil-baxx jgħaddai jħakkek mal-wieqfa. Huma komplew fuq l-offesniva u erba' minuti wara rega' kien Alex Satariano li ħoloq il-periklu għas-Slimiżi iżda t-tentattiv tiegħu ġie devjat f'corner fil-ħin mid-difiża ta' Gudja. Eżattamant qabel tmiem l-ewwel taqsima, l-Olandiż Danny Holla, kellu free-kick li għadda ftit barra. Fit-tieni taqsima, Sliema ħarġu aktar avventurużi fit-tenattiv li jmorru fil-vantaġġ u fit-48 minuta daqqa ta' ras b'saħħitha ta' Alex Satariano ġiet salvata mill- goalkeeper ta' Gudja, Glenn Zammit. Mill-corner li rriżulta, il-Blues fetħu l-iskor meta Alex Satariano, li f'partita wara l-oħra qed jimpressjona ferm għall-Wanderers, kellu tentattiv minn taħt il-lasta li stampa mal-mimduda, biex mir-rebound DANNY HOLLA kien pront u mill-viċin xeħet fix-xibka. Iżda Gudja wettqu reaz­zjoni tajba u ta' dan ġew ippremjati meta fis-57 minuta Justin Grioli indirizza cross għan-nofs li sab lil GAB­RIEL MENSAH li mill-viċin tefa' l-ballun wara jake Galea. Fit-63 minuta, is-Slimi­żi wieġbu permezz ta' xutt qawwi ta' Denilson Pereira minn barra l-kaxxa li ġie salvat tajjeb minn Glenn Zammit. U fil-85 minuta, il-Wanderes kellhom f'saqajhom il-goal tar-rebħa meta xutt insidjuż ta' Michele Sansone ġie salvat b'diffikultá minn Glenn Zammit. Peró kollox ma' kollox dan ir-riżultat kien wieħed ġust minħabba li ż-żewġ timijiet taw daqs kemm qal­għu u kienet tkun ħasra li xi ħadd minnhom kellu joħroġ b'idejh vojta. REFEREES: Edward Spiteri, Paul Apap